Projekts

LATVIJAS REPUBLIKAS MINISTRU KABINETS

2012.gada Rīkojums Nr.

Rīgā (prot.Nr. § )

**Par naudas balvu piešķiršanu par izciliem sasniegumiem sportā**

1. Saskaņā ar Sporta likuma 14.panta pirmo daļu, kā arī, ievērojot Ministru kabineta 2012.gada 3.janvāra noteikumu Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” 2.punktā noteiktajā kārtībā iesniegto Latvijas Nacionālās sporta padomes priekšlikumu, piešķirt naudas balvas šādā apmērā:

1.1. Latvijas Riteņbraukšanas federācijas sportistam Mārim Štrombergam par XXX Vasaras olimpiskajās spēlēs Londonā izcīnīto pirmo vietu BMX – 133 000 latu (tai skaitā 33 000 latu nodokļu samaksai);

1.2. sportista M.Štromberga trenerim Ivo Lakučam – 66 333 latus (tai skaitā 16 333 latus nodokļu samaksai);

1.3. Latvijas Volejbola federācijas sportistam Mārtiņam Pļaviņam par XXX Vasaras olimpiskajās spēlēs Londonā izcīnīto trešo vietu pludmales volejbolā – 35667 latu (tai skaitā 8667 latu nodokļu samaksai);

1.4. Latvijas Volejbola federācijas sportistam Jānim Šmēdiņam par XXX Vasaras olimpiskajās spēlēs Londonā izcīnīto trešo vietu pludmales volejbolā – 35667 latu (tai skaitā 8667 latu nodokļu samaksai);

1.5. sportistu M.Pļaviņa un J.Šmēdiņa trenerim Aigaram Birzulim – 35667 latus (tai skaitā 8667 latus nodokļu samaksai);

1.6. Latvijas Vieglatlētikas savienības sportistei Inetai Radēvičai par XXX Vasaras olimpiskajās spēlēs Londonā izcīnīto ceturto vietu tāllēkšanā – 28466 latus (tai skaitā 6866 latus nodokļu samaksai);

1.7. sportistes I.Radēvičas trenerei Innai Radēvičai – 14066 latus (tai skaitā 3266 latus nodokļu samaksai);

1.8. Latvijas Paralimpiskās komitejas sportistam Aigaram Apinim par Paralimpiskajās spēlēs Londonā izcīnīto pirmo vietu lodes grūšanā – 133 000 latu (tai skaitā 33 000 latu nodokļu samaksai);

1.9. sportista A.Apiņa trenerim Aldim Šūpulniekam – 33 000 latu (tai skaitā 8000 latu nodokļu samaksai);

1.10. sportista A.Apiņa apkalpojošajai personai Guntai Ozoliņai – 33 000 latus (tai skaitā 8 000 latus nodokļu samaksai);

1.11. Latvijas Paralimpiskās komitejas sportistam Rihardam Snikum par Paralimpiskajās spēlēs Londonā izcīnīto ceturto vietu iejādē – 28 466 latus (tai skaitā 6866 latus nodokļu samaksai);

1.12. sportista R.Snikus trenerei Olgai Šellerei – 5 427 latus (tai skaitā 1107 latus nodokļu samaksai);

1.13. sportista R.Snikus trenerei Darjai Tihomirovai – 3 987 latus (tai skaitā 747 latus nodokļu samaksai);

1.14. sportista R.Snikus sporta ārstei Sandrai Rozenštokai – 1 827 latus (tai skaitā 207 latus nodokļu samaksai);

1.15. sportista R.Snikus apkalpojošai personai Elīzai Rullei – 1 827 latus (tai skaitā 207 latus nodokļu samaksai);

1.16. Latvijas Riteņbraukšanas federācijai par M.Štromberga izcīnīto pirmo vietu XXX Vasaras olimpiskajās spēlēs Londonā (BMX sporta veida attīstībai) – 25000 latu;

1.17. Latvijas Volejbola federācijai par M.Pļaviņa un J.Šmēdiņa izcīnīto trešo vietu XXX Vasaras olimpiskajās spēlēs Londonā (pludmales volejbola attīstībai) – 25000 latu;

1.18. Latvijas Paralimpiskajai komitejai par A.Apiņa izcīnīto pirmo vietu Paralimpiskajās spēlēs Londonā (paralimpiskā sporta attīstībai) – 25000 latu.

2. Šā rīkojuma 1.punktā minētās naudas balvas 300 000 latu apmērā izmaksāt no likumā „Par valsts budžetu 2012.gadam” Izglītības un zinātnes ministrijai pamatbudžeta apakšprogrammā 09.08.00 „Balvas par izciliem sasniegumiem sportā” iedalītajiem līdzekļiem.

3. Lai nodrošinātu šā rīkojuma 1.punktā minēto naudas balvu izmaksu, Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 364 400 latu (tai skaitā 143 600 latu nodokļu samaksai).

Ministru prezidents V.Dombrovskis

Izglītības un zinātnes ministrs R.Ķīlis

Iesniedzējs:

izglītības un zinātnes ministrs R.Ķīlis

Vizē:

Valsts sekretāra vietniece­ –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L. Sīka

24.10.2012. 16:06

522

S.Roze

67047933, santa.roze@izm.gov.lv